Hilde Schramm

Hilde Schramm (født 1936 som Hilde Speer) er en tysk sosiolog og politiker for Bündnis 90/Die Grünen. Hun var leder av partiet i Berlin og tidligere visepresident i Berlins parlament. Hun representerte partiet i Berlins parlament 1985-1991.

 Bakgrunn 
Hilde Speer ble født 17. april 1936 i Berlin. Hun er datter av Albert Speer (1905-1981) som var rustningsminister for Adolf Hitler. Alberg og Margret Speer hadde seks barn med Schramm som nest eldst. Hun så lite til faren under krigen. Under farens 20 år lange soning i Spandau brevvekslet de, til sammen 400 brev. Hun utfordret faren på spørsmål som skyld og ansvar. Faren hevdet at han ikke kjente til mest grusomme tingene begått av regimet. Broren Albert Speer var arkitekt. 

Schramm var i 1953 på studieopphold i Hastings, New York, USA. Hun var i en gruppe valgt ut av American Board of Education drevet av amerikanske myndigheter i Tyskland.  Schramm er utdannet sosiolog og tok doktorgraden ved Technische Universität i Berlin i 1981. Hun har blant annet arbeidet ved institutt for pedagogikk ved Freie Universität i Berlin.

Mens faren satt i fengsel drev de en langvarig brevveksling der hun forsøkte å forstå motivene hans. Hun bidro med informasjon til Gitta Serenys bok Albert Speer: His battle with truth (2017).Sereny, G. (2017). Albert Speer: His battle with truth. Pan Macmillan.

 Virke 
Hun ble i 2019 tildelt German Jewish History Award. Schramm brukte blant annet penger hun arvet til å etablere stiftelsen Zurückgeben («gi tilbake») som har støttet 150 vitenskapelige og kunstneriske prosjekter i utført av jødiske kvinner. Inntekter fra salg av farens kunst, som hun arvet i 1993, ble brukt til stiftelsen. Hun fryktet at kunsten var stjålet fra jøder og ville derfor ikke ha bildene selv. Senere viste det seg at bildene trolig ikke var stjålet. 

Hun har engasjert seg i antirasistisk arbeid særlig i det tidligere DDR etter gjenforeningen. Etter krigen i Syria ga hun bopel til syriske flyktninger i sin private leilighet. 
I 2004 ble Schramm tildelt Moses-Mendelssohn-Preis (etter filosofen Moses Mendelssohn) for sitt arbeid for interreligiøs toleranse og forsoning.Crasnianski, T. (2018). Children of Nazis: The Sons and Daughters of Himmler, Göring, Höss, Mengele, and Others—Living with a Father's Monstrous Legacy. Simon and Schuster. Prisen skulle overrekkes i en synagoge i Berlin og nektet synagogens ledelse fordi var vanskelig ha Speers datter i synagogen; seremonien ble i stedet avholdt i en kirke.

 Referanser 

Kategori:Tyske politikere fra De grønne
Kategori:Tyske sosiologer
Kategori:Personer fra Berlin
Kategori:Forbundsrepublikken Tysklands fortjenstorden